cyanic-selkie/wikianc huggingface dataset:
মৌটুসী বিশ্বাস
কর্মজীবন
এমবিএ সম্পন্ন করে মৌটুসি বিশ্বাস ঢাকায় স্টান্ডার্ড চ্যাটার্ড ব্যাংকে ১ বছর চাকরি করেছেন। এরপর মিডিয়াতে অভিষেক তার। একুশে টেলিভিশনের ‘অ্যাডভেঞ্চার বাংলাদেশ’ নামের একটি অনুষ্ঠান উপস্থাপনার মাধ্যমে মিডিয়ায় মৌটুসী বিশ্বাসের পথচলা শুরু হয়। এরপরই মোস্তফা সরয়ার ফারুকীর’র ‘একান্নবর্তী’ ধারাবাহিক নাটকে অভিনয় করেন। হাসান মোরশেদের ‘জ্যোৎস্নার অন্ধকার’, আশরাফুল আলম রিপনের ‘আড়ালে’, সকাল আহমেদের ‘চতুর্জামাই’, অনিমেষ আইচের ‘তুমি আমার মা’, মেহের আফরোজ শাওনের ‘বীণার অসুখ’সহ বেশকিছু নাটকে অভিনয় করে দর্শকদের কাছে জনপ্রিয় হয়েছেন মৌটুসী। নাটকের পাশাপাশি তিনি মার্কস ফুলক্রিম, প্রাণসহ বেশকিছু ভালো ব্র্যান্ডের বিজ্ঞাপনের মডেল হয়েছেন। মৌটুসী বিশ্বাস অভিনয় করেছেন ‘ব্যাচেলর’, ‘ইউটার্ন’, ‘কৃষ্ণপক্ষ’ ও ‘নয় ছয়’ চলচ্চিত্রে। ব্যাচেলর সিনেমায় ছোট্ট চরিত্রে অভিনয় করে চলচ্চিত্রে পা রাখলেও নায়িকা হিসেবে 'ইউটার্ন' চলচ্চিত্রে তিনি প্রথম আত্মপ্রকাশ করেন। এছাড়াও তিনি একজন নৃত্যশিল্পী।
বিতর্ক
২০২০ সালে নির্মিত 'বুমেরাং' নামক একটি ওয়েব ধারাবাহিকে বেশকিছু দৃশ্যে অভিনয়ের জন্য মৌটুসি বিশ্বাস ও আরো কয়েকজন অভিনয়শিল্পী বিতর্কের মুখে পড়েন।
২০২২–২৩ স্বাধীনতা কাপ (বাংলাদেশ)
২০২২–২৩ স্বাধীনতা কাপ, এটি বসুন্ধরা গ্রুপের স্পন্সরশিপের কারণে বসুন্ধরা গ্রুপ স্বাধীনতা কাপ কাপ ২০২২–২৩ নামেও পরিচিত ।এটি হলো স্বাধীনতা কাপের ১২তম সংস্করণ আসর, যা বাংলাদেশের প্রাচীনতম অফিসিয়াল ক্লাব ফুটবল টুর্নামেন্ট। টুর্নামেন্টে মোট ১৬টি দল প্রতিদ্বন্দ্বিতা করে যার মধ্যে দুটি বাছাই পর্বের মধ্য দিয়ে অনুষ্ঠিত হয়।
টুর্নামেন্টের ফাইনালে বসুন্ধরা কিংসকে ৩–০ গোলে হারিয়ে ডিফেন্ডিং চ্যাম্পিয়ন হয়েছে ঢাকা আবাহনী । কিন্তু এবার তারা সেমি ফাইনালে শেখ রাসেলের কাছে ৩–২ গোলের ব্যবধানে পরাজিত হন।
৫ ডিসেম্বর ২০২২ তারিখে ফাইনালে শেখ রাসেলকে ২–২ গোলে সমতা হওয়ার পর পেনাল্টি শুট-আউটে ৪–১ গোলে ব্যবধানে পরাজিত করে বসুন্ধরা কিংস এবারের স্বাধীনতা কাপের আসরের শিরোপা বিজয়ী।
অংশগ্রহণকারী দল
টুর্নামেন্টে নিম্নলিখিত ১৬টি দল প্রতিদ্বন্দ্বিতা করবে।
বিসিএল থেকে দল
প্লে–অফ বিজয়ী প্লে–অফ পরাজিত
বাংলাদেশ সশস্ত্র বাহিনীর দল
প্লে অফ বিজয়ী প্লে–অফ পরাজিত
ভেন্যু
বাংলাদেশের ৩টি শহর জুড়ে মোট ৩২টি ম্যাচ খেলা হবে: কুমিল্লা, মুন্সীগঞ্জ এবং গোপালগঞ্জ জেলাগুলোতে । কুমিল্লায় ১২টি ম্যাচ খেলা হবে, যার মধ্যে নক-আউট ম্যাচ রয়েছে ৪টি, ফাইনাল ম্যাচসহ । আর মুন্সীগঞ্জ কুমিল্লায় ১১টি ম্যাচ খেলা হবে, যার মধ্যে নক-আউট ম্যাচ রয়েছে ৩টি এবং গোপালগঞ্জে ৯টি ম্যাচ খেলা হবে, যার মধ্যে নক-আউট ম্যাচ রয়েছে ২টি ।
ড্র
ড্র অনুষ্ঠানটি ৩১ অক্টোবর ২০২২ তারিখে বাফুফে ভবনের মতিঝিল, ঢাকার তৃতীয় তলায় অনুষ্ঠিত হয়। চারটি গ্রুপে বিভক্ত ছিল ষোলটি দল। প্রতিটি গ্রুপ থেকে শীর্ষ দুটি দল নকআউট পর্যায় যাবে।
প্লে-অফ ১
স্থানীয় সময়ে সব সময় (ইউটিসি+০৬:০০)
টাইব্রেকার
প্রত্যেক দলের পয়েন্টের ওপর ভিত্তি করে দলের অবস্থান নির্ণয় করা হয় (জয়ের জন্য ৩ পয়েন্ট, ড্রয়ের জন্য ১ পয়েন্ট, হারের জন্য ০ পয়েন্ট), এবং যদি পয়েন্টের সমতা হয় তবে গ্রুপ পর্বের সবগুলো খেলা শেষে নিম্নে বর্ণিত মানদণ্ডের উপর ভিত্তি করে শীর্ষ দুই দল নির্ণয় করা হবে:
টুর্নামেন্ট সেরা পুরস্কার
(বসুন্ধরা কিংস)
খাদিমপাড়া ইউনিয়ন
খাদিমপাড়া ইউনিয়ন বাংলাদেশের সিলেট জেলার সদর উপজেলার একটি ইউনিয়ন।
অবস্থান ও সীমানা
খাদিমপাড়া ইউনিয়ন সিলেট বিভাগের একটি অন্যতম বৃহত্তম ইউনিয়ন, এই ইউনিয়নের সুনাম ও সুখ্যাতি রয়েছে দেশ জুরে। এর পূর্বে রয়েছে জৈন্তাপুর থানার অংশ পশ্চিমে সিলেট শহর উত্তরে গোয়াইনঘাটের ফতেহপূর ইউনিয়ম এবং দক্ষিণ ও দক্ষিণ পশ্চিমে যথাক্রমে গোলাপগঞ্জের বাঘা ও দক্ষিণ সুরমা থানা অবস্থিত।
প্রশাসনিক এলাকা
প্রধান প্রশাসনিক এলাকা হচ্ছে শাহপরান এবং বটেশ্বর।
অ্যাডোবি আফটার এফেক্টস
অ্যাডোবি আফটার ইফেক্ট হল ভিজুয়্যাল ইফেক্ট, মোশন গ্রাফিক্স ও ভিডিও কম্পোজিং এর জন্য একটি বিশ্বসেরা সফটওয়্যার যেটি তৈরি করেছে এ্যাডোবি সিস্টেমস ইনকর্পোরেট.
এটি বিভিন্ন টিভি প্রোগাম থেকে শুরু করে ফিল্মমেকিং এর কাজে বহুল ব্যবহৃত একটি সফটওয়্যার । এটি বিশেষ করে কিইং, ট্রাকিং , কম্পোজিং এবং এ্যানিমেশন এর কাজে ব্যবহৃত হয় ।
এল লিবারেতর
এল লিবারেতর হ'ল একটি ইতালীয় ভাষার গোপন প্রকাশনা, যা তিউনিসিয়ান কমিউনিস্ট পার্টির ইতালীয় বিভাগ দ্বারা জারি করা হয়েছিল।  ফ্যাসিস্টবিরোধী সাপ্তাহিক ডোমানিকে নিষিদ্ধ করার পরে ১৯৩৩ সালে এল লিবারেতর  প্রতিষ্ঠিত হয়।
দক্ষিণ সুদান-বাংলাদেশ সম্পর্ক
দক্ষিণ সুদান–বাংলাদেশ সম্পর্ক বলতে উভয় রাষ্ট্রের মধ্যে দ্বিপাক্ষিক সম্পর্ক বোঝায়। দক্ষিণ সুদানে শান্তিরক্ষায় জাতিসংঘ মিশনের মাধ্যমে বাংলাদেশ অগ্রণী ভূমিকা পালন করে আসছে। সেখানকার বিভিন্ন অবকাঠামোগত উন্নয়ন সহ নান জনহিতকর কাজের জন্য দক্ষিণ সুদানের সাথে বাংলাদেশের সুসম্পর্ক বিদ্যমান।
কৃষি সহযোগিতা
বাংলাদেশ কৃষি মন্ত্রণালয় এবং দক্ষিণ সুদান কৃষি ও বন মন্ত্রণালয় যৌথভাবে একটি সমঝোতা স্মারক স্বাক্ষর করে। যেখানে বলা হয় উভয় দেশ যৌথভাবে চাল, মসুর, তেল, তুলা এবং অন্যান্য ফসল দক্ষিণ সুদানের জমি ইজারা নেওয়ার মাধ্যমে উৎপাদন করবে এবং এর দ্বারা উভয় দেশের খাদ্য নিরাপত্তা নিশ্চিত করবে। চুক্তিতে আরো বলা হয় যে, দুই দেশ পরস্পরের মধ্যে কৃষি উৎপাদনশীলতা বৃদ্ধির জন্য প্রশিক্ষণ ও প্রযুক্তি বিনিময় করবে।.
বাণিজ্য ও বিনিয়োগ
২০১২ সালে গওহর রিজভীর নেতৃত্বে একটি উচ্চ পর্যায়ের বাংলাদেশ প্রতিনিধিদল দক্ষিণ সুদান সফরে যায়। তারা সেখানে বিনিয়োগ করার বিভিন্ন খাত নিরীক্ষা করে।
মাহফুজা আক্তার
মাহফুজা আক্তার কিরণ (জন্ম ১৯৬৬/৬৭) একজন বাংলাদেশী ফুটবল প্রশাসক এবং ফিফা কাউন্সিলের সদস্য।
২০১৭ সালের মে মাসে মাহফুজা এশিয়ান ফুটবলের জন্য সংরক্ষিত ফিফা কাউন্সিলের আসনের জন্য অস্ট্রেলিয়ান মোয়া ডোড পরাজিত করেছিলেন।
বিবিসি ওয়ার্ল্ড সার্ভিসের একটি সাক্ষাত্কারে মাহফুজার ব্যাপকভাবে সমালোচনা" করা হয়েছিল যখন তিনি বর্তমান মহিলা বিশ্ব চ্যাম্পিয়নদের কোরিয়া, জাপান, এবং যুক্তরাষ্ট্রের উত্তর দেওয়ার জন্য সংগ্রাম করেছিলেন।
ইস্ট ওয়েস্ট বিশ্ববিদ্যালয়
ইস্ট ওয়েস্ট বিশ্ববিদ্যালয় (East West University), সংক্ষেপে ইডব্লিউইউ, বাংলাদেশের রাজধানী ঢাকায় অবস্থিত একটি বেসরকারি বিশ্ববিদ্যালয়। প্রতিষ্ঠানটি ১৯৯৬ সনে "বেসরকারী বিশ্ববিদ্যালয় আইন ১৯৯২" অনুযায়ী প্রতিষ্ঠিত হয়। ঢাকার মহাখালীতে ছয়টি আধুনিক ও শীতাতপ নিয়ন্ত্রিত বহুতল ভবনের সমন্বয়ে গঠিত হয়েছিল বিশ্ববিদ্যালয়ের ক্যাম্পাস। বর্তমানে রামপুরার আফতাবনগরে নিজস্ব ক্যাম্পাসে বিশ্ববিদ্যালয়টি শিক্ষা কার্যক্রম চালাচ্ছে। বির্শিষ্ট অর্থনীতিবিদ ড. মোহাম্মদ ফরাসউদ্দিন বিশ্ববিদ্যালয়টির অন্যতম প্রধান প্রতিষ্ঠাতা এবং প্রথম উপাচার্য। বিজ্ঞান ও প্রকৌশল, অর্থনীতি ও ব্যবসা এবং কলা অণুষদের অধীনে রয়েছে স্নাতক ও স্নাতকোত্তর পর্যায়ের বিভিন্ন বিষয়সমূহ। ওয়েবোমেট্রিক্‌স (Webometrics) তাদের বিশ্ববিদ্যালয় ক্রম ২০০৭ - এ ইস্ট ওয়েস্ট বিশ্ববিদ্যালয়কে বাংলাদেশে তৃতীয় এবং ভারতীয় উপমহাদেশে ৬৪ তম সেরা বিশ্ববিদ্যালয় হিসেবে চিহ্নিত করে। এই ক্রম বৈজ্ঞানিক গবেষণা, আন্তর্জাতিক প্রতিযোগিতার ফলাফল এবং গবেষণাপত্র প্রকাশের উপর ভিত্তি করে তৈরি করা হয়েছে ।
ইতিহাস
thumb|left|ইস্ট ওয়েস্ট বিশ্ববিদ্যালয় বাংলাদেশে সুলভ ব্যয়ের মধ্যে মাণসম্পন্ন শিক্ষা সরবরাহ করার জন্য একটি বেসরকারি বিশ্ববিদ্যালয় স্থাপনের ধারণাটি সর্বপ্রথম উত্থাপিত হয় একদল বিশিষ্ট ব্যক্তি, ব্যবসায়ী নেতৃবর্গ, পেশাজীবি এবং শিক্ষানুরাগীদের দ্বারা যাদের নেতৃত্বে ছিলেন ডক্টর মুহাম্মদ ফরাসউদ্দিন। এই লক্ষ্যকে সামনে রেখে দলটি একটি অ-লাভজনক, অ-রাজনৈতিক ও দাতব্য সংগঠন স্থাপন করেন যার নাম ছিল "প্রগতি ফাউন্ডেশন ফর এডুকেশন এন্ড ডেভেলপমেন্ট (পি এফ ই ডি)"। ইস্ট-ওয়েস্ট বিশ্ববিদ্যালয় হচ্ছে এই সংগঠনের প্রধান প্রকল্প। এই বিশ্ববিদ্যালয়ের বোর্ড অব ডিরেক্টরস্‌ এর সদস্যরা হলেন: জনাব জালাল উদ্দিন আহমেদ, জনাব এস. এম. নওশের আলী, জনাব ফারুক বি. চৌধুরী, ডক্টর রফিকুল হুদা চৌধুরী, জনাব সৈয়দ মন্‌জুর এলাহী, ডক্টর মোহাম্মদ ফরাসউদ্দিন, জনাব মোহাম্মদ জাহিদুল হক আর. পিএইচ, ডক্টর সাইদুর রহমান লস্কর, ডক্টর মুহাম্মদ এ. মান্নান, প্রফেসর এম. মোসলেহ্‌ উদ্দিন, জনাব শেলী এ. মুব্‌দী, জনাব এম. এ. মুনিম, ডক্টর খলিল রহমান, জনাব এইচ. এন. আশিকুর রহমান এবং জনাবা রাজিয়া সামাদ।
বেসরকারি বিশ্ববিদ্যালয় আইন (এক্ট ৩৪) এর অধীনে সরকারি অণুমোদন পাবার পর ১৯৯৬ সালে ইস্টওয়েস্ট বিশ্ববিদ্যালয় প্রতিষ্ঠিত হয়। ১৯৯৬ সালের সেপ্টেম্বর মাসে এর পূর্বের ক্যাম্পাস - ৪৫, মহাখালী বাণিজ্যিক এলাকা, ঢাকা'য় ৬ জন ফ্যাকাল্টি সদস্য ও ২০ জন শিক্ষার্থী নিয়ে এর ক্লাস শুরু হয়। এখন এর নিজস্ব কাম্পাস রয়েছে আফতাবনগরে। বর্তমানে সেখানে ১৮৭ জনেরও অধিক ফ্যাকাল্টি সদস্য ও প্রায় ৫০০০ শিক্ষার্থী রয়েছে।
thumb|right|ইস্ট ওয়েস্ট বিশ্ববিদ্যালয়
অণুষদ সমূহ
বর্তমানে বিশ্ববিদ্যালয়ের ৩ টি অণুষদ রয়েছে। এগুলো হলঃ
আবদ আল রাজ্জাক আল সান'আনি
আবদ আল-রাজ্জাক ইবনে হাম্মাম ইবনে নাফি' আল-সান'আনি (১২৬ হিজরি – ২১১ হিজরি) ইয়েমেনের সান'আ থেকে আগত একজন মুসলিম বিদ্বান ছিলেন, যিনি হাদীস বিজ্ঞানের ক্ষেত্রে একজন পার্সি বিশেষজ্ঞ ছিলেন।
রোকেয়া প্রাচী
রোকেয়া প্রাচী একজন বাংলাদেশী অভিনেত্রী, আবৃত্তিকার ও নির্মাতা ।
অভিনয় জীবন
বাংলাদেশ টেলিভিশনে জয় পরাজয় নাটকে অভিনয়ের মাধ্যমে টিভি নাটকে তার যাত্রা শুরু হয়। ১৯৯৭ সালে দুখাই চলচ্চিত্রে অভিনয়ের মাধ্যমে তার চলচ্চিত্র জগতে তার অভিষেক হয়।
নির্মাণ ও পরিচালনা
প্রাচী অভিনয়ের পাশাপাশি বেশ কয়েকটি টিভি নাটক, কাহিনীচিত্র ও টেলিছবি নির্মাণ করেছেন। এরমধ্যে উল্লেখযোগ্য হলো তালিকা, স্বপ্ন সত্যি হতে পারে, রুবিনা, আমেনা ও ফুলকির গল্প। ১৯৭৫ সালের ১৫ আগস্ট এর হত্যাকাণ্ড নিয়ে সহিদ রহমানের গল্প অবলম্বনে নির্মিত কাহিনীচিত্র কবি ও কবিতা পরিচালনা করেছেন তিনি। এর আগে তিনি ২০০৯ সালে একটি প্রামান্যচিত্র নির্মাণ করেন, সেটিই ছিলো তার প্রথম পরিচালনা, এরপর তিনি লুৎফুন্নেসা ও বায়ান্নর মিছিলে নামে আরও দুটি প্রামাণ্যচিত্র নির্মাণ করেন।
পুরস্কার ও সম্মাননা
রোকেয়া প্রাচী জাতীয় ও আন্তর্জাতিক পর্যায়ে বিভিন্ন পুরস্কারের জন্য একাধিক বার মনোনিত ও পুরস্কৃত হয়েছেন।
ব্যক্তিগত জীবন
সার্জেন্ট আহাদ পারভেজকে বিয়ে করেছিলেন প্রাচি। ১৯৯৯ সালের ২৮ অক্টোবর ঢাকার মতিঝিলের শাপলা চত্বরে ছিনতাইকারীরা তাকে হত্যা করে। এরপর তিনি ২০০৪ মে মাসে সাংবাদিক ও কলামিস্ট আসিফ নজরুলকে বিয়ে করেন। তাদের একটি কন্যা সন্তান রয়েছে। পরে ২০১৩ সালে তাদের বিবাহবিচ্ছেদ হয়।
পুরস্কার এবং মনোনয়ন
প্রাচি দেশীয় ও আন্তর্জাতিক অনেক পুরষ্কার জিতেছিলেন।
শিল ফাটা
শিল ফ়াটা মুম্বাইয়ের দক্ষিণে থানে জেলা স্থিত একটি শহরতলি। শিল ফাটা এলাকাটি পারশিক পাহাড়ের পূর্বদিকে পুরাতন মুম্বাই-পুণে সড়কের (৪ নং জাতীয় মহাসড়ক) কাছে অবস্থিত।
বে-আইনি গৃহনির্মাণ
২০১৩ সালের এপ্রিলে বহু আলোচিত ২০১৩ থানে ভবন ধসটি এই এলাকাতে ঘটেছিল; যে দুর্ঘটনায় ৭২ জন নিহত ও ডজন খানেক অহত হন।  ২০১০ সালে থানের যে সব এলাকয় অবৈধ নির্মাণ ধ্বংস করা হয়, শিলফাটা তার অন্যতম।  যেখানে সর্বমোট ৩০০টিরও বেশি ভবন ভেঙে ফেলা হয়েছিল।
পরিবহন
শিল ফাটা মুম্ব্রা রেল স্টেশন থেকে দূরে মুম্ব্রায় অবস্থিত।
২০১০ সালে মুম্বরা-শিলফাটা বাস পরিষেবা চালু করা হয়েছিল কিন্তু তা বেশিদিন সক্রিয় রাখা হয়নি। মুম্বাই মনোরেলের প্রস্তাবিত লাইল, কল্যাণ থেকে মহাপে পর্যন্ত লাইনটিতে শিলফাটায় একটি স্টেশন তৈরি করা হবে।
লেজি লামহে
"লেজি লামহে" ২০০৮ সালে মুক্তিপ্রাপ্ত বলিউড চলচ্চিত্র থোড়া পেয়ার থোড়া ম্যাজিক-এর একটি গান। এটি প্রসূন জোশির লেখা শঙ্কর-এহসান-লয়ের সুর ও সঙ্গীতে নির্মিত একটি প্রলোভনমূলক গান। সাইফ আলি খান, আমিশা প্যাটেল এবং রানি মুখার্জিকে নিয়ে চিত্রিত, গানটিতে কণ্ঠ দিয়েছেন অনুশা মনি। গানের চলচ্চিত্রায়নে দেখানো হয় ছবির কাহিনির অভিনেতা সাইফ, রানি এবং শিশু শিল্পীরা আমিশা প্যাটেল আয়োজিত একটি পুল পার্টিতে পৌঁছান, যিনি সাইফের সাথে গান গাইতে শুরু করেন এবং নাচ শুরু করেন; রানি এবং শিশুশিল্পীরা সাইফের সাথে তার সম্পর্ক খারাপ করার চেষ্টা করে এবং তার পার্টি ভণ্ডুল করে। পনের দিনের মধ্যে গানটির চলচ্চিত্রায়ন হয়েছে।
২০০৮ সালের ২১ মে গানটি চলচ্চিত্রটির সঙ্গীত এ্যালবামে মুক্তি দেয়া হয়। চলচ্চিত্রটির প্রযোজনা প্রতিষ্ঠান যশরাজ মিউজিক গানটির একটি রিমিক্স সংস্করণ ২০১৫ সালের ৭ আগস্ট ইউটিউবে প্রকাশ করে।
গানটির কণ্ঠশিল্পী আনুশা মানি ২০০৮ সালের স্টারডাস্ট পুরস্কারে নতুন সংগীত সংবেদন (নারী) পুরস্কারের জন্য মনোনীত হন।
কেনেথ স্যানবর্ন পিটজার
কেনেথ স্যানবর্ন পিটজার একজন মার্কিন ভৌত এবং তাত্ত্বিক রসায়নবিজ্ঞানী। তাকে তার যুগের সবচেয়ে প্রভাবশালী ভৌত রসায়নবিদদের অন্যতম মনে করা হয় যার কাজ ভৌত রসায়নের সব গুরুত্বপূর্ণ ক্ষেত্রজুড়েই বিস্তৃত। এগুলো হলো : তাপগতিবিদ্যা, পরিসংখ্যানিক বলবিদ্যা, আণবিক গঠন, কোয়ান্টাম বলবিদ্যা, স্পেক্ট্রস্কোপি, রাসায়নিক বন্ধন, গতিবিদ্যা।
জীবনী
পিটজার ১৯৩৫ সালে ক্যালিফোর্নিয়া ইনস্টিটিউট অফ টেকনোলজি থেকে বিএস এবং ১৯৩৭ সালে ইউনিভার্সিটি অব ক্যালিফোর্নিয়া, বার্কলে থেকে পিএইচডি ডিগ্রি অর্জন করেন। গ্র্যাজুয়েশন শেষের পর তিনি ইউনিভার্সিটি অব ক্যালিফোর্নিয়া, বার্কলের রসায়ন বিভাগের শিক্ষক নিযুক্ত হন এবং পর্যায়ক্রমে অধ্যাপক পদে উন্নীত হন। ১৯৫১ থেকে ১৯৬০ সাল পর্যন্ত ইউনিভার্সিটি অব ক্যালিফোর্নিয়া, বার্কলে কলেজ অব কেমিস্ট্রির ডীন হিসেবে দায়িত্ব পালন করেন। তিনি ১৯৬১ থেকে ১৯৬৮ সাল পর্যন্ত রাইস ইউনিভার্সিটির ৩য় প্রেসিডেন্ট হিসেবে দায়িত্ব পালন করেন। ১৯৬৯ থেকে ১৯৭১ সাল পর্যিন্ত স্ট্যানফোর্ড বিশ্ববিদ্যালয় এর ৬ষ্ঠ প্রেসিডেন্ট হিসেবে দায়িত্ব পালন করেন। তিনি ১৯৭১ সালে ইউনিভার্সিটি অব ক্যালিফোর্নিয়া, বার্কলেতে ফিরে যান এবং ১৯৮৪ সালে অবসর গ্রহণ করেন কিন্তু আমৃত্যু গবেষণা চালিয়ে যান। তিনি ১৯৪৯ থেকে ১৯৫১ সাল পর্যন্ত ইউনাইটেড স্টেটস অ্যাটমিক এনার্জি কমিশন এর গবেষণার পরিচালক ছিলেন। একজন বিজ্ঞানী হিসেবে তিনি অণুর তাপগতীয় ধর্মের উপর কাজের জন্য পরিচিত ছিলেন। তার জীবনের অজস্র পুরস্কারের মধ্যে ন্যাশনাল মেডেল অব সায়েন্স এবং প্রিস্টলি মেডেল উল্লেখযোগ্য। তার ছেলে রাসেল মোশার পিটজারও একজন বিখ্যাত রসায়নবিজ্ঞানী।
পাকুন্দিয়া উপজেলা
পাকুন্দিয়া বাংলাদেশের ঢাকা বিভাগের কিশোরগঞ্জ জেলার অন্তর্গত একটি উপজেলা। এর আয়তন এবং মোট জনসংখ্যা ২,৩৭,২১৮। এটি ১৯২২ সালে একটি থানা হিসেবে গঠিত হয়। এটি ১৯৮৩ সালের সেপ্টেম্বর মাসের ১৪ তারিখে উপজেলায় রূপান্তরিত হয়।
অবস্থান ও আয়তন
পাকুন্দিয়া কিশোরগঞ্জ জেলার সীমান্তবর্তী একটি উপজেলা। এর আয়তন ১৮০.৫২ বর্গ-কিলোমিটার। পাকুন্দিয়াকে ঘিরে, উত্তরে হোসেনপুর উপজেলা ও কিশোরগঞ্জ সদর উপজেলা, দক্ষিণে গাজীপুর জেলার কাপাসিয়া উপজেলা ও নরসিংদী জেলার মনোহরদী উপজেলা, পূর্বে কটিয়াদি উপজেলা, পশ্চিমে পুরাতন ব্রহ্মপুত্র নদ দ্বারা ময়মনসিংহ জেলার গফরগাঁও উপজেলা। প্রধান নদী পুরাতন ব্রহ্মপুত্র নদী। উপজেলার অভ্যন্তরে সিংগুয়া নামে আর একটি নদী বিল মইসবের থেকে কালিয়াচাপড়া হয়ে জেলার ভাটি এলাকা নিকলীর সাথে ঘোড়াউত্রা নদীতে মিশেছে।
প্রশাসনিক এলাকা
৯টি ইউনিয়ন ও ১টি পৌরসভা নিয়ে গঠিত এই উপজেলা কিশোরগঞ্জ শহর থেকে দক্ষিণ-পশ্চিমে অবস্থিত। কিশোরগঞ্জ জেলা সদর থেকে পাকুন্দিয়া উপজেলা সদরের দূরত্ব ১৫ কিলোমিটার।
একটি পৌরসভা হচ্ছে:
ইউনিয়নগুলো হচ্ছে:
যোগাযোগ
সড়কপথই যোগাযোগের প্রধান মাধ্যম। এ উপজেলায় কোন রেল যোগাযোগ নেই।
জনসংখ্যার উপাত্ত
পাকুন্দিয়া উপজেলার মোট জনসংখ্যা ২,৩৭,২১৮ (প্রায়)। এর মধ্যে পুরুষ ৫১.২৬ শতাংশ এবং মহিলা ৪৮.৭৪ শতাংশ (ধর্মীয় দৃষ্টিকোণ থেকে ৯৫.৭৫ শতাংশ মুসলমান ও ৪.২৫ শতাংশ হিন্দু)।
মাধ্যমিক বিদ্যালয়
পাকুন্দিয়া উপজেলায় মোট স্কুলের সংখ্যা ১২টি, তন্মধ্যে উল্লেখযোগ্য হল - এই উপজেলার অন্তর্গত মাধ্যমিক পর্যায়ের মাদ্রাসাসমূহ হল -
উচ্চমাধ্যমিক ও স্নাতক
পাকুন্দিয়া উপজেলায় মোট কলেজের সংখ্যা ৮টি। সেগুলো হলো – পাকুন্দিয়া আদর্শ মহিলা কলেজ, পাকুন্দিয়া সরকারি কলেজ, হোসেন্দী আদর্শ কলেজ, হাজী জাফর আলী কলেজ, শিমুলিয়া স্কুল এন্ড কলেজ, জাঙ্গালিয়া ইউনিয়ন উচ্চ বিদ্যালয় এন্ড কলেজ, চর আদর্শ কলেজ ও চরটেকী গার্লস কলেজ। উচ্চমাধ্যমিক ও স্নাতক পর্যায়ের মাদ্রাসাসমূহ হলো – পাঁচলগোটা সিনিয়র আলিম মাদ্রাসা, শৈলজানী আলিম মাদ্রাসা ও মঙ্গলবাড়িয়া কামিল মাদ্রাসা। এগারসিন্দুর ঈসা খান আলিম মাদরাসা, মির্জাপুর আলিম মাদরাসা, বরাটিয়া আলিম মাদরাসা, তারাকান্দি ফাজিল মাদরাসা, কাগারচর দাখিল মাদরাসা, মিরদী বালিকা দাখিল মাদরাসা, খামা বালিকা দাখিল মাদরাসা, বারাবর আলিম মাদরাসা, মজিতপুর দাখিল মাদরাসা, বাহাদিয়া দাখিল মাদরাসা, হোসেন্দী দাখিল মাদরাসা, বালুয়াকান্দা দাখিল মাদরাসা।
শিল্প প্রতিষ্ঠান
কালিয়া চাপড়া চিনিকল (বিলুপ্ত) বর্তমানে নিটল-‌নিলয় চিনিকল হিসেবে বেসরকারী পর্যায়ে চালু আছে। পাকু‌ন্দিয়ায় এক‌টি ঔষধ উৎপাদনকারী প্র‌তিষ্টান আছে যার নাম ডেল্টা ফার্মা‌সি‌টিক্যাল। দুইটি কোল্ড স্টোরেজ আছে যেগুলোর নাম এগারসিন্দুর কোল্ডস্টোরেজ, পূর্বাচল হিমাগার। এছাড়া সরকারি বিএডিসি স্টোরেজ, একটি ময়দা ফ্যাক্টরি, এবং অটোরাইসমিল আছে।
অর্থনীতি
এ উপজেলা সবজির জন্য বিখ্যাত। প্রতি বছর এখানে অনেক সবজি ও ফল উৎপাদিত হয়। এখানের সবজি ও ফল বিশেষ করে সিলেট, ঢাকা সহ সারা দেশে সারা বছর সরবরাহ করা হয়। মঙ্গলবাড়িয়ার লিচুর ঐতিহাসিক খ্যাতি এ উপজেলাতেই। তাছাড়া এখানে প্রচুর ধানও উৎপাদিত হয়, যা এখানের খাবারের চাহিদা পূরণ করে থাকে।
উল্লেখযোগ্য ব্যক্তি
একেএম শামছুল হক গোলাপ মিয়া। সাবেক সংসদ সদস্য বাংলাদেশ আওয়ামীলীগ। পাকুন্দিয়া-হোসেনপুর। সাবেক সাধারণ সম্পাদক বাংলাদেশ আওয়ামীলীগ কিশোরগঞ্জ জেলা।
নদ-নদী
পাকুন্দিয়া উপজেলায় ৪টি নদী রয়েছে। এগুলো হচ্ছে পুরাতন ব্রহ্মপুত্র নদী, বানার লোয়ার নদী, ঘোড়াউত্রা নদী, এবং নরসুন্দা নদী।
দর্শনীয় স্থান
বারো ভূইয়াঁদের অন্যতম সোনারগাঁর শাসক ঈসা খাঁর দুর্গ হিসাবে পরিচিত এগারসিন্দুর এবং শালংকার আওরঙ্গজেব মসজিদ পাকুন্দিয়ার ঐতিহাসিক স্থান। এছাড়া রয়েছে বেবুধ রাজার পুকুর, রাজবাড়ী (র্মিজাপুর)।
হোন্নালি
হোন্নালি (Honnali) ভারতের কর্ণাটক রাজ্যের দাবণগেরে জেলার একটি পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৪০ মিটার (১৭৭১ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে হোন্নালি শহরের জনসংখ্যা হল ১৫,৫৭৪ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে হোন্নালি এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
অ্যাবিডস
অ্যাবিডস ভারতের হায়দ্রাবাদ মহানগরীর একটি প্রধান বাণিজ্যিক কেন্দ্র। হায়দ্রাবাদের প্রাচীনতম এবং সবচেয়ে বিখ্যাত ব্যবসায়িক এলাকা হিসেবে এটি পরিচিত। রাজ্য সরকারের টিএসএফসি ভবনটি তথা প্রেসিডেন্ট প্লাজা এখানে অবস্থিত। অন্যান্য বেশিরভাগ বাজার এলাকাগুলির থেকে আলাদা, অ্যাবিডসে কোনো বিশেষ পণ্য বা বস্তু মাত্র-ই কিনতে পাওয়া যায় এমন না। অ্যাবিডস এর জনপ্রিয়তার একটি মূল কারণই হলো বিভিন্ন ধরনের পণ্য এখানে লভ্য। নামপল্লী রেলওয়ে স্টেশনের কাছাকাছি অবস্থিত হওয়ার দরুন এই অঞ্চলের গুরুত্ব আরো বৃদ্ধি পেয়েছে।
নামকরণ
এই এলাকাতে হায়দ্রাবাদ রাজ্যের ষষ্ঠ নিজামের আর্মেনিয় খানসামা অ্যালবার্ট অ্যাবিডের একটি দোকান ছিল যার ভিত্তিতে এই এলাকাটি অ্যাবিড শপ হিসাবে পরিচিতি লাভ করে।
বাণিজ্য
বর্তমানকালে, সমগ্র এলাকাটি নগরীর প্রধান শপিং কেন্দ্রগুলির মধ্যে অন্যতম এবং প্রধান রাস্তাটি অ্যাবিডস রোড নামে পরিচিত। সাধারণ ডাকঘর বা জিপিও-র সদর দফতর এই এলাকায় অবস্থিত। এলাকার প্রধান ব্যবসাগুলি হলো এলাকায় কাপড়ের ব্যবসার জন্য নির্মিত হওয়া হোটেল ও দোকানপাট এছাড়াও পোশাক, গহণা, পাদুকা ও বিদ্যুতিন-সংক্রান্ত পণ্যের দোকানপাট। বিএসএনএল এর সদর দপ্তর এখানে অবস্থিত। অ্যাবিড অঞ্চলে জিপিও-র সংলগ্নে হায়দ্রাবাদের পৌরনিগম, জিএইচএমসি-র কার্যালয়ও অবস্থিত।
মোবাইল ও সবরকমের ইলেক্ট্রনিক্সের জন্য ব্যস্তবাগীশ ধূসর-বাজার, বিখ্যাত জগদীশ মার্কেট অ্যাবিডসেই অবস্থিত।
অ্যাবিডস একটি বৃহৎ ও গুরুত্বপূর্ণ ব্যবসা কেন্দ্র যেখানে হায়দ্রাবাদকে পরিবেশন করে এমন ব্যবসাগুলিতে আগ্রহী সমস্ত ব্যবসায়ীদের জন্য রয়েছে বহুসংখ্যায় থাকার ব্যবস্থা।
সংস্কৃতি
অ্যাবিডস অঞ্চলে, বিশেষত নামপল্লী এবং অ্যাবিডস রোডে কিছু বিখ্যাত মন্দির অবস্থিত যেমন হনুমাণ মন্দির এবং ইস্ককন, হায়দ্রাবাদ যে দুটিই ঐতিহ্যবাহী স্থান বলে মনে করা হয়।
পরিবহণ
অ্যাবিড রোড হায়দ্রাবাদের একটি গুরুত্বপূর্ণ সড়ক, যেটি পুরনো হায়দ্রাবাদকে নতুন অংশগুলির সাথে সংযোগ করে তথা হায়দ্রাবাদের টুইন-সিটি, সেকেন্দ্রাবাদকে ট্যাঙ্ক বান্ড রোডের মাধ্যমে জোড়ে। অ্যাবিডস, টিএসআরটিসি-র বাসগুলি দ্বারা ঘটকেসর, কোটি, নামপল্লি, দিলসুখনগর এবং শহরের অন্যান্য প্রান্তগুলির সাথে ভালোভাবে সংযুক্ত।
নিকটতম এমএমটিস স্টেশন, নামপল্লী ট্রেন স্টেশন অ্যাবিডস হইতে এক কিলোমিটার দুরত্বে অবস্থিত। অটোরিকশা এবং ট্যাক্সির মতো অন্যান্য পাবলিক যানবাহন প্রচুর পরিমাণে পাওয়া যায়, যেহেতু সেগুলি অ্যাবিডস এবং শহরের অন্যান্য এলাকার মধ্যে নিরন্তর চলাচল করে থাকে।
মোহাম্মদ বজলুল গণি পাটোয়ারী
'''মো. বজলুল গণি পাটোয়ারী''' (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
মো. বজলুল গণি পাটোয়ারীর জন্ম চাঁদপুর জেলার ফরিদগঞ্জ উপজেলার মদনগাঁও গ্রামে। তার বাবার নাম আবদুর রহিম পাটোয়ারী এবং মায়ের নাম আফিয়া খাতুন। তার স্ত্রীর নাম লায়লা পারভীন। তাদের এক ছেলে, এক মেয়ে।
কর্মজীবন
পাকিস্তানি সেনাবাহিনীতে চাকরি করতেন মো. বজলুল গণি পাটোয়ারী। ১৯৭১ সালে কর্মরত ছিলেন পশ্চিম পাকিস্তানে। জুলাই মাসের শেষদিকে পাকিস্তান থেকে পালিয়ে এসে মুক্তিযুদ্ধে যোগ দেন তিনি। তাকে নিয়মিত মুক্তিবাহিনীর প্রথম ইস্ট বেঙ্গল রেজিমেন্টের ‘ডি’ কোম্পানির অধিনায়কের দায়িত্ব দেওয়া হয়।
মুক্তিযুদ্ধে ভূমিকা
মুক্তিযুদ্ধের চূড়ান্ত পর্যায়ে সীমান্ত এলাকা থেকে অগ্রসরমাণ মুক্তিযোদ্ধারা ১৩ ডিসেম্বর রাতে সিলেট শহরের উপকণ্ঠে এমসি কলেজসংলগ্ন পাকিস্তানি সেনাবাহিনীর শক্তিশালী প্রতিরক্ষা অবস্থানের মুখোমুখি হন। মুক্তিযোদ্ধারা অবস্থান নিয়েছিলেন পাকিস্তানি সেনাদের অবস্থানের ৫০০ গজ দূরে টিলার ওপর। সেখানে মুক্তিযোদ্ধাদের ‘ডি’ (ডেলটা) কোম্পানির নেতৃত্বে ছিলেন মো. বজলুল গণি পাটোয়ারী। তাদের কাছাকাছি ছিল হাফিজ উদ্দিন আহম্মদের (বীর বিক্রম) নেতৃত্বাধীন মুক্তিযোদ্ধাদের ‘বি’ (ব্রাভো) কোম্পানি। পাকিস্তানি সেনারা সেখানে মুক্তিযোদ্ধাদের উপস্থিতি চিন্তা করেনি। কারণ, তখন খাদিমনগরে যুদ্ধ চলছিল। সেই প্রতিরক্ষা অবস্থানের ভেতর দিয়ে মুক্তিযোদ্ধারা এত তাড়াতাড়ি সিলেট শহরে প্রবেশ করবেন, তা তারা ভাবেনি। এ ছাড়া মুক্তিযোদ্ধাদের পোশাক, হেলমেট ও অস্ত্রশস্ত্রও ছিল দেখতে পাকিস্তানি সেনাদের মতোই। এতে তারা মুক্তিযোদ্ধাদের নিজ দলেরই বলে ধারণা করেছিল। একপর্যায়ে পাকিস্তানি সেনারা চিৎকার করে পরিচয় জিজ্ঞেস করে। তখন মুক্তিযোদ্ধারা জবাব না দিয়ে নীরবে ট্রেঞ্চ খুঁড়ে অবস্থান নিতে থাকেন। সকালে মো. বজলুল গণি পাটোয়ারীর নেতৃত্বাধীন মুক্তিযোদ্ধাদের অবস্থানের সামনের রাস্তায় পাকিস্তানি সেনাবাহিনীর একটি আর্টিলারি গান ও দুটি জিপের কনভয় থামে। এ সময় মুক্তিযোদ্ধারা ওই কনভয়ের ওপর আক্রমণ চালান। মো. বজলুল গণি পাটোয়ারীর জীবনের প্রথম প্রত্যক্ষ যুদ্ধ ছিল কামালপুরের যুদ্ধ। সে দিন তিনি তার অস্ত্র চালাতে বারবার ব্যর্থ হচ্ছিলেন। তার মাথার ওপর দিয়ে পাকিস্তানি সেনাদের গুলি ছুটে যাচ্ছে। হঠাৎ একটি গুলি লাগে তার পেছনে থাকা এক সহযোদ্ধার বুকে। তার চোখের সামনে মাটিতে ঢলে পড়েন ওই সহযোদ্ধা। এ দৃশ্য দেখে ভয় পেলেন না। বরং দীর্ঘদিন অস্ত্র না চালানোর অনভ্যস্ততা তার কেটে গেল। তারপর বিরামহীনভাবে অস্ত্র চালাতে থাকলেন। বজলুল গণি পাটোয়ারী এরপর যুদ্ধ করেন অনেক স্থানে। তার জীবনের সর্বশেষ যুদ্ধ ছিল ১৪ ডিসেম্বর এমসি কলেজে। সেদিন তার নেতৃত্বাধীন মুক্তিযোদ্ধা দলের সামনে হঠাৎ এসে থামে পাকিস্তানি সেনাবাহিনীর আর্টিলারি গান ও দুটি জিপের কনভয়। সঙ্গে সঙ্গে তিনি সহযোদ্ধাদের বলেন গোলাবর্ষণ করতে। মর্টারের গোলায় জিপে আগুন ধরে যায়। হকচকিত পাকিস্তানি সেনারা কিংকর্তব্যবিমূঢ় হয়ে এদিক-সেদিক দৌড়াদৌড়ি শুরু করে। এ সুযোগে মুক্তিযোদ্ধারা তার নেতৃত্বে ঝাঁপিয়ে পড়েন পাকিস্তানি সেনাদের ওপর। তারপর সেখানে শুরু হয় তুমুল রক্তক্ষয়ী যুদ্ধ।
দ্য মেইল (জিম্বাবুয়ে)
দ্য মেইল হল জিম্বাবুয়ের একটি ব্যক্তিগত দৈনিক সংবাদপত্র। এটি দাবি করে যে, তারা জিম্বাবুয়ের একমাত্র ভারসাম্যপূর্ণ সংবাদপত্র। ২০০৩ সালে ডেইলি নিউজ বন্ধ হওয়ার পরে এটি জিম্বাবুয়ের প্রথম নিবন্ধিত দৈনিক পত্রিকা হয়ে যায়। পত্রিকাটির প্রকাশক/ব্যবস্থাপনা পরিচালক হেনসলে চাম্বোকো এবং এর সম্পাদক প্রবীণ সাংবাদিক বার্নাবাস থন্ডলানা। সংবাদপত্রটি একটি অনলাইন সংস্করণ (www.mailonline.co.zw) রয়েছে এবং এটি দ্য বিজনেস উইকলির মত, একটি ব্যক্তিগত অর্থনীতির সাপ্তাহিক শিরোনাম।  পত্রিকাটির কার্যালয় জেটবি সেন্টার, হারারেরেতে অবস্থিত।
ধলাই বিধানসভা কেন্দ্র
ধলাই বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি তফসিলি জাতি সদস্যের জন্য সংরক্ষিত। এই বিধানসভা কেন্দ্রটি ১৯৭৮ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (ছয় বার)।
ভোটার পরিসংখ্যান
২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৯০,৭৯১ জন যার মধ্যে পুরুষ ভোটার ৯৮,৩১৩ জন এবং নারী ভোটার ৯২,৪৭৭ জন। এছাড়াও একজন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। ধলাই বিধানসভা কেন্দ্রে ২০২১ ভোটার লিঙ্গানুপাত ৯৪১।
২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৬০,৫২৫ জন যার মধ্যে পুরুষ ভোটার ৮৫,৬১৪ জন এবং নারী ভোটার ৭৪,৯১১ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৩৯,৬৬ জন যার মধ্যে পুরুষ ভোটার ৭৪,১২৮ জন এবং নারী ভোটার ৬৫,৫৩৮ জন।
খাদিমনগর ইউনিয়ন
খাদিমনগর ইউনিয়ন বাংলাদেশের সিলেট জেলার সদর উপজেলার একটি ইউনিয়ন।
অবস্থান ও সীমানাঃ
০৩ নং খাদিমনগর ইউনিয়ন,সিলেট সদর উপজেলার এয়ারপোর্ট থানাধীন।
খাদিমনগর ইউনিয়নের পুর্ব দিকে খাদিম ইউনিয়ন ও ০৫ নং ফতেহপুর ইউনিয়ন, পশ্চিমে টুকের বাজার ইউনিয়ন ,উত্তরে গোয়াইনঘাট উপজেলার নন্দিরগাও ইউনিয়ন ও দক্ষিনে সিলেট সিটি করপোরেশন অবস্থিত।
আয়তন ও জনসংখ্যা
০৩ নং খাদিমনগর ইউনিয়নের আয়তন ৭৮.১৬ বর্গ কিলোমিটার।
জনসংখ্যা ৫৬৪৩১ জন (২০১১ এর আদমশুমারী অনুযায়ী)
দর্শনীয় স্থান
১.পর্যটন মোটেল।
২.এডভেঞ্চার ওয়ার্ল্ড।
৩.ট্রিটপ এডভেঞ্চার ফার্ম।
৪.সিলেট বিমানবন্দর।
৫.ন্যাচারাল পার্ক, বাইশটিলা।
দেশপ্রিয় পার্ক
দেশপ্রিয় পার্ক হল দক্ষিণ কলকাতার একটি খেলার মাঠ। এই মাঠ বা উদ্যানটির নামকরণ হয় জাতীয়তাবাদী ব্যারিস্টার যতীন্দ্রমোহন সেনগুপ্ত র নামে। এখানে পেশাদার ও অপেশাদার উভয় প্রকার খেলোয়াড়েরা ক্রিকেট, ফুটবল, টেনিস ইত্যাদি নানা ক্রীড়া প্রতিযোগিতার আয়োজন করে। "দেশপ্রিয় পার্ক সার্বজনীন দুর্গোৎসব" কলকাতার একটি অন্যতম বড়ো বারোয়ারি দুর্গাপূজা। প্রিয়া সিনেমা হলটি এই মাঠের পাশে অবস্থিত।
২০১২ সালের জুলাই মাসের অবস্থা অনুসারে, পার্কটির আয়তন ক্রমশ ছোটো ছচ্ছে। এর কারণ একটি ক্লাব, এবং পরে একটি শৌচাগার ও একটি রেস্টুরেন্টের স্থাপনা। বর্তমানে পার্কের উত্তর ভাগে স্থাপিত হয়েছে ভাষা স্মৃতিস্তম্ভ।
৮৮ ফুট দুর্গা প্রতিমা
২০১৫ সালে ৮৮ ফুটের দুর্গা প্রতিমা আয়োজন করে শোরগোল ফেলে দেয়। বিশ্বের সবথেকে বড় দুর্গা তৈরির থিম বেছেছিল দেশপ্রিয় পার্ক। পুজোর প্রধান স্পনসর স্টার সিমেন্টের সঙ্গে হাত মিলিয়ে অক্লান্ত পরিশ্রমে সেই দুর্গাপ্রতিমা গড়ে তুলেছিলেন জনপ্রিয় প্রতিমা শিল্পী মিন্টু পাল ।
মহালয়া থেকেই দেশপ্রিয় পার্কের সামনে পা রাখা দায় হয়ে যায়। পার্কের বাউন্ডারির বাইরে মেন রোড থেকেই এত বড় দুর্গা দেখার তাড়নায় গাড়ির গতি হয়ে যাচ্ছে স্লথ। পুজো উদ্বোধনের পর পরিস্থিতি আরও অনিয়ন্ত্রিত হয়ে ওঠে। শুধু শহরের মানুষই নন, শপিং করতে এসে প্যান্ডেল হপিং করা জনতার দলে মেশে জেলা থেকে আসা বিপুল মানুষ। বড় দুর্গার এক ঝলক দর্শনের ঠেলায় দক্ষিণ কলকাতার তখন নাভিশ্বাস সঙ্গে কলকাতা পুলিশেরও। তৃতীয়া থেকে দেশপ্রিয় পার্কের দর্শনার্থীর চাপে কালীঘাট মেট্রো স্টেশনে উপছে পড়া ভিড়। একসময় ভিড় সামাল দিতে মেট্রো বন্ধের মতো পরিস্থিতি তৈরি হয়। সব মিলিয়ে পুজোয় দর্শক ঢোকা বন্ধ করার সিদ্ধান্ত নেন নগরপাল। বিশ্বের সব থেকে বড় দুর্গা দর্শন বন্ধ করে দেয় প্রশাসন। দুর্গাপুজোর পঞ্চমীতেই পার্কের চারপাশ ঘিরে ফেলা হয় কালো কাপড়ে, মাঠে নিষিদ্ধ হয়ে যায় দর্শক প্রবেশ। ষষ্ঠীতে পাকাপাকিভাবে বড় দুর্গার দর্শন নিষিদ্ধ ঘোষণা করেন নগরপাল। পুজো শুরুর আগেই অন্তরালে চলে যায় 'বড় দুর্গা'।
মধ্যপন্থী
মধ্যপন্থী একটি মতাদর্শগত শ্রেণী যেখানে উগ্রপন্থী বা চরমপন্থী, দলীয় পক্ষপাতী কিংবা আমূলপন্থী দৃষ্টিভঙ্গি প্রত্যাখ্যান করা হয়, বিশেষ করে রাজনীতি ও ধর্মের ক্ষেত্রে। একজন মধ্যপন্থী ব্যক্তি হিসেবে চরমপন্থী দৃষ্টিভঙ্গি এড়িয়ে যেকোনো মূলধারার অবস্থানে থাকা কাউকে বিবেচনা করা হয়। মার্কিন রাজনীতিতে, একজন মধ্যপন্থী ব্যক্তি হিসেবে ডান-বাম রাজনীতে কেন্দ্রপন্থী অবস্থানে থাকা কাউকে মনে করা হয়।
তবে সত্যিকারের মধ্যমপন্থী কোনো রাজনৈতিক মতবাদ না থাকার কারণে বাস্তবে আদর্শ মধ্যপন্থীদের অস্তিত্ব নিয়ে বিতর্ক রয়েছে।
রাজনৈতিক অবস্থান হিসেবে
যে সকল ভোটার নিজেদের কেন্দ্রপন্থি হিসেবে দাবি করেন তারা প্রায়শই এর দ্বারা বোঝাতে চান যে, তারা চরম ডানপন্থী বা চরম বামপন্থী কোনটাই নন বরং তারা মধ্যমপন্থি রাজনৈতিক দৃষ্টিভঙ্গির অধিকারী। গ্যালাপ সংস্থার প্রকাশিত বিগত ২০ বছরের ভোট গণনায় ৩৫-৩৮% মার্কিন ভোটার নিজেদের মধ্যমপন্থি হিসেবে চিহ্নিত করেছেন। ভোটাররা নিজেদের মধ্যপন্থি হিসেবে চিহ্নিত করার অনেকগুলো কারণ থাকতে পারেঃ বাস্তবতা, আদর্শিক অথবা অন্যকিছু। ধারণা করা হয় যে, বিভিন্ন ব্যক্তি সম্পূর্ণ পরিসংখাঙ্গত কারণসমূহের উপর ভিত্তি করে কেন্দ্রপন্থি দলগুলোকে ভোট দেন।
হালিসহর রেলওয়ে স্টেশন
হালিসহর রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের শিয়ালদহ - রানাঘাট রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের উত্তর চব্বিশ পরগণা জেলার হালিসহরে অবস্থিত।
অবস্থান
হালিসহর রেলওয়ে স্টেশন উত্তর চব্বিশ পরগণা জেলার হালিসহরে অবস্থিত। এই স্টেশন থেকে পরবর্তী স্টেশন হল - কাঁচড়াপাড়া কারখানা গেট রেলওয়ে স্টেশন এবং পূর্ববর্তী স্টেশন হল - নৈহাটি জংশন রেলওয়ে স্টেশন।
ইতিহাস
শিয়ালদহ থেকে রানাঘাট পর্যন্ত ইস্টার্ন বেঙ্গল রেলওয়ে প্রধান লাইনটি ১৮৬২ সালে খোলা হয় এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়।
রেলপথ
শিয়ালদহ - রাণাঘাট রেলপথের অন্তর্গত এই স্টেশনের ট্র্যাকটি সি-শ্রেনির ট্র্যাক হিসাবে শ্রেণীবদ্ধ করা হয়েছে, যা গতির শ্রেণিবিন্যাস নয়, তবে মহানগর এলাকার শহরতলি রেল পরিষেবার জন্য ব্যবহৃত হয়।
পরিকাঠামো
স্টেশনটির পরিকাঠামো ভূমিগত। এই স্টেশনে ২ টি প্ল্যাটফর্ম রয়েছে। হালিসহর রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।
হালিসহর রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
বৈদ্যুতীকরণ
হালিসহর রেলওয়ে স্টেশনের রেলপথে বৈদ্যুতীক ট্রেন চলাচল করে। ১৯৬৩-১৯৬৫ সালে এই রেলপথে বৈদ্যুতীকরণের কাজ সম্পূর্ণ হয়েছিল।
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা রানাঘাট, কল্যাণী সীমান্ত, গেদে এবং শিয়ালদা ও মাঝেরহাটগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি রেল যাত্রীদের পরিষেবা প্রদান করে থাকে।
প্রশাসন ও নিরাপত্তার ব্যবস্থা
হালিসহর রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
আশিকুর রহুমান
আশিকুর রহুমান মুহাম্মদ আলাউদ্দিন (Asikur Rahuman; জন্ম: ৩১ ডিসেম্বর ১৯৯৩; আশিকুর রহুমান নামে সুপরিচিত) হলেন একজন শ্রীলঙ্কান পেশাদার ফুটবল খেলোয়াড়। তিনি বর্তমানে শ্রীলঙ্কান ক্লাব ডিফেন্ডার্স এবং শ্রীলঙ্কা জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেলেন।
২০১৪–১৫ মৌসুমে, শ্রীলঙ্কান ফুটবল ক্লাব পেলিকান্সের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; পেলিকান্সের হয়ে ৩ মৌসুম অতিবাহিত করার পর ২০১৭–১৮ মৌসুমে তিনি কলম্বোয় যোগদান করেছেন। কলম্বোয় মাত্র মৌসুম অতিবাহিত করার পর ডিফেন্ডার্সের সাথে চুক্তি স্বাক্ষর করেছেন। পরবর্তীকালে, তিনি পুনরায় কলম্বোর হয়ে খেলেছেন। ২০১৯–২০ মৌসুমে, তিনি কলম্বো হতে পুনরায় ডিফেন্ডার্সে যোগদান করেছেন।
২০১৪ সালে, আশিকুর শ্রীলঙ্কার হয়ে আন্তর্জাতিক পর্যায়ে অভিষেক করেছেন; শ্রীলঙ্কার জার্সি গায়ে তিনি এপর্যন্ত ১৮ ম্যাচে ১টি গোল করেছেন।
প্রারম্ভিক জীবন
আশিকুর রহুমান মুহাম্মদ আলাউদ্দিন ১৯৯৩ সালের ৩১শে ডিসেম্বর তারিখে শ্রীলঙ্কার কুরুনেগালায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১৪ সালের ২৬শে আগস্ট তারিখে, ২০ বছর, ৭ মাস ও ২৬ দিন বয়সে, ডান পায়ে ফুটবল খেলায় পারদর্শী আশিকুর সেশেলসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে শ্রীলঙ্কার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি শ্রীলঙ্কা ২–১ গোলের ব্যবধানে জয়লাভ করেছিল। শ্রীলঙ্কার হয়ে অভিষেকের বছরে আশিকুর সর্বমোট ৪ ম্যাচে অংশগ্রহণ করেছেন। জাতীয় দলের হয়ে অভিষেকের ২ বছর, ২ মাস ও ৮ দিন পর, শ্রীলঙ্কার জার্সি গায়ে প্রথম গোলটি করেছেন; ২০১৬ সালের ৩রা নভেম্বর তারিখে, লাওসের বিরুদ্ধে ম্যাচের ৯৩তম মিনিটে জারওয়ান জোহরের অ্যাসিস্ট হতে শ্রীলঙ্কার প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।
মধ্যপন্থা (দ্ব্যর্থতা নিরসন)
মধ্যপন্থা বলতে বোঝানো যেতে পারে:
শিখা পান্ডে
স্কোয়াড্রন লিডার শিখা সুবাস পান্ডে (জন্ম ১২ মে ১৯৮৯) একজন ভারতীয় ক্রিকেটার এবং ভারতীয় বিমান বাহিনীর (আইএএফ) কর্মকর্তা।  তিনি জাতীয় ক্রিকেট দলের হয়ে ডানহাতি মিডিয়াম পেসার এবং মিডল অর্ডার ব্যাটার হিসেবে খেলেন এবং একজন আইএএফ এয়ার ট্রাফিক কন্ট্রোল অফিসার।
২০১৪ সালের ৯ মার্চ পান্ডের আন্তর্জাতিক টি-টোয়েন্টি (টি২০) অভিষেক হয়েছিল বাংলাদেশের বিরুদ্ধে কক্সবাজার ক্রিকেট স্টেডিয়ামে। একই বছরের আগস্টে ওয়ার্মসলে এবং স্কারবোরোতে ইংল্যান্ডের বিপক্ষে তার একদিনের আন্তর্জাতিক ক্রিকেট (ওডিআই) এবং টেস্ট ক্রিকেটে অভিষেক হয়।
জীবনের প্রথমার্ধ
শিখা পান্ডে ভারতের সেন্ট্রাল বোর্ড অফ সেকেন্ডারি এডুকেশন অধীনে স্কুলে পড়াশোনা করেছেন। ১৫ বছর বয়সে তিনি ভারতের প্রতিনিধিত্বকারী রাষ্ট্রীয় বোর্ডের সাথে অনুমোদিত প্রথম খেলোয়াড় হয়েছিলেন। এই অ্যাফিলিয়েশনের কয়েক মাসের মধ্যে এবং আনুষ্ঠানিক সেট-আপের সাথে পরিচিত হওয়ার পরে মুম্বাইয়ের প্রাক্তন খেলোয়াড় এবং নির্বাচক সুরেখা ভান্ডার তার খেলতে দেখেছিলেন এবং বিশ্বাস করেছিলেন যে, পান্ডে ভবিষ্যতের ভারতীয় খেলোয়াড়ের সমস্ত চিহ্ন রয়েছে। দশম শ্রেণির বোর্ড (মাধ্যমিক বিদ্যালয়) পরীক্ষায়, তিনি রাজ্যব্যাপী তৃতীয় স্থান অর্জন করেছিলেন। তখনই তিনি পড়াশোনায় আরও মনোযোগ দেওয়ার সিদ্ধান্ত নেন এবং ক্রিকেটে পরবর্তী তিন বছরের জন্য পিছিয়ে যায়। ইলেকট্রনিক্স এবং ইলেকট্রিক্যাল ইঞ্জিনিয়ারিং-এ স্নাতক হিসেবে দ্বিতীয় বছরের আগে তিনি গুরুতর অভিপ্রায় নিয়ে খেলাধুলা শুরু করেছিলেন।
শিক্ষাবিদরা পান্ডের কাছে সবসময়ই গুরুত্বপূর্ণ ছিল এবং তাকে ক্রিকেট এবং কলেজ নিয়ে ঘাঁটাঘাঁটি করতে হয়েছিল। যেখানে তিনি তার সকালের জিম সেশন এবং একাডেমিক কাজ করতেন। সে বিকেলে ১২ কিমি ভ্রমণ করে মাপুসায় গিয়ে গোয়ার প্রাক্তন ক্রিকেটার এবং গোয়ার স্পোর্টস অথরিটির কোচ নীতিন ভার্নেকারের অধীনে প্রশিক্ষণ নিতেন। এই পর্যায়টি একজন ক্রিকেটার হিসেবে তার বৃদ্ধির জন্য অত্যন্ত গুরুত্বপূর্ণ ছিল, কারণ অনুর্ধ্ব-১৬ এবং অনূর্ধ্ব-১৯ ছেলেদের মুখোমুখি হওয়া ছেলেদের সুবিধার একমাত্র মেয়ে হওয়ায় পেস বোলিংয়ের বিরুদ্ধে তার প্রতিক্রিয়া সময়কে সম্মান করে।
তিনি খেলায় তার মনোযোগকে তার প্রাতিস্থানিক যোগ্যতাকে প্রভাবিত করতে দেননি। তিনি বিশেষ করে ফলিত গণিতের প্রভাষক উজ্জ্বলা ফাদতেকে এই পর্বে সাহায্য করার জন্য এবং তার গ্রেডগুলি তার মাঠের যোগ্যতার বিপরীতভাবে সমানুপাতিক নয় তা নিশ্চিত করার জন্য কৃতিত্ব দেন।
২০১০ সালে গোয়া কলেজ অফ ইঞ্জিনিয়ারিং থেকে তার ইঞ্জিনিয়ারিং ডিগ্রি শেষ করার পর তিনটি বহুজাতিক কোম্পানি তাকে কাজের সুযোগ দেয়। কিন্তু তিনি এই সমস্ত প্লেসমেন্ট অফার প্রত্যাখ্যান করেন এবং এক বছরের ছুটি নিয়ে তার ক্রিকেট ক্যারিয়ারে পুরোপুরি মনোযোগ দেওয়ার সিদ্ধান্ত নেন। ২০১১ সালের জুলাইয়ে সে ভারতীয় বিমান বাহিনীতে যোগদান করেন এবং ২০১২ সালের জুন মাসে একজন এয়ার ট্রাফিক কন্ট্রোলার হিসাবে কমিশন লাভ করেন । ২০২০ আইসিসি মহিলা টি-টোয়েন্টি বিশ্বকাপের সময় তিনি স্কোয়াড্রন লিডারের পদে অধিষ্ঠিত ছিলেন।
ক্রিকেট ক্যারিয়ার
১৫ বছর বয়সে পান্ডে ২০০৪ সালে গোয়ার হয়ে খেলার জন্য নির্বাচিত হন। পরে ১৭ বছর বয়সে ২০০৭-০৮ ঘরোয়া মৌসুমে তিনি গোয়ার মহিলা সিনিয়র স্টেট দলের হয়ে খেলার জন্য নির্বাচিত হন। আন্তঃ-রাজ্য দুদিনের টুর্নামেন্ট, রানি ঝাঁসি ট্রফিতে, তিনি চার উইকেট শিকার করেছিলেন। এটিও তার গোয়া সিনিয়র মহিলাদের অভিষেক ছিল। ভারতীয় আন্তর্জাতিক ক্রিকেটার তিরুশি কামিনী তার প্রথম উইকেট ছিল যেটি ক্যাচ-এন্ড বোল্ড ছিল। একই মৌসুমে জোনাল স্কোয়াডে তার বাছাই দ্রুতগতির বিষয় হল গোয়া অনূর্ধ্ব-১৯ দলের হয়ে তিনটি হাফ সেঞ্চুরি করা।
তার ইঞ্জিনিয়ারিং কোর্স থেকে এক বছরের ছুটিতে এবং পান্ডে ২০১০ এবং ২০১১ সালে জানুয়ারী সফরকারী ইংল্যান্ড এবং ওয়েস্ট ইন্ডিজ দলের বিপক্ষে বোর্ড প্রেসিডেন্ট একাদশে খেলেন এবং ২০১০ সফরের খেলায় শার্লট এডওয়ার্ডস তার প্রথম "আন্তর্জাতিক উইকেট, যদিও অনানুষ্ঠানিকভাবে" নিয়েছিলেন। তিনি গোয়ার হয়ে খেলা চালিয়ে যান এবং ২০১৩-১৪ আন্তঃরাষ্ট্রীয় টি-টোয়েন্টি টুর্নামেন্টের (প্লেট গ্রুপ) মৌসুমের পরে তিনি বাংলাদেশের সাথে ৩টি প্রীতি ম্যাচ এবং ২০১৪ আইসিসি মহিলা বিশ্বকাপ টি-টোয়েন্টি নিয়ে ভারতের বাংলাদেশ সফরের জন্য নির্বাচিত হন । alt=Devine batting for New Zealand during the 2020 ICC Women's T20 World Cup|বাম|থাম্ব|২০২০ আইসিসি মহিলা টি-টোয়েন্টি বিশ্বকাপে ভারতের হয়ে বোলিং করছেন পান্ডে দিলীপ সারদেসাইয়ের পরে পান্ডে হলেন গোয়ার প্রথম খেলোয়াড়, যিনি কোনও ভারতীয় জাতীয় দলের হয়ে খেলেন। এছাড়াও তিনি প্রথম গোয়া ক্রিকেট অ্যাসোসিয়েশন অনুমোদিত ক্রিকেটার, যিনি ভারতের হয়ে আন্তর্জাতিক স্তরের ক্রিকেট খেলেন। টি-টোয়েন্টি বিশ্বকাপের পর, তিনি ইংল্যান্ডের বিপক্ষে একমাত্র টেস্ট ম্যাচ এবং ২টি ওডিআই ম্যাচ খেলেন।  ২০১৪ সালের ২৬ নভেম্বর দক্ষিণ আফ্রিকার বিরুদ্ধে ভারতের জয়ে তিনি গুরুত্বপূর্ণ ভূমিকা পালন করেন। সেখানে তিনি ৩ উইকেট নেন এবং ৫৯ রান করেন।
পান্ডে ২০১৭ মহিলা ক্রিকেট বিশ্বকাপের ফাইনালে পৌঁছানোর জন্য ভারতীয় দলের অংশ ছিলেন, যেখানে দলটি ইংল্যান্ডের কাছে নয় রানে হেরেছিল। ২০২০ সালের জানুয়ারিতে, অস্ট্রেলিয়ায় ২০২০ আইসিসি মহিলা টি-টোয়েন্টি বিশ্বকাপের জন্য ভারতের স্কোয়াডে তাকে মনোনীত করা হয়। ২০২১ সালের মে মাসে, ইংল্যান্ড মহিলা ক্রিকেট দলের বিরুদ্ধে তাদের একমাত্র ম্যাচের জন্য তাকে ভারতের টেস্ট স্কোয়াডে রাখা হয়েছিল।
ব্যক্তিগত জীবন
থাম্ব|২০১৭-এ নয়াদিল্লিতে বিমান বাহিনী প্রধান, এয়ার চিফ মার্শাল বিএস ধানোয়া তৎকালীন ফ্ল্যাটকে সংবর্ধনা দেন। পান্ডের ডাকনাম হল "শিখীপিডিয়া" যা "ক্রিকেট গিক" হিসাবে তার স্ব-স্বীকৃত স্ট্যাটাসের ইঙ্গিত।
আব্বাস কিয়রোস্তামির চলচ্চিত্র
আব্বস কিয়রোস্তামি (জন্ম: ২২ জুন, ১৯৪০) (ফার্সি ভাষায়: عباس کیارستمی) বিশ্ববিখ্যাত ইরানি চলচ্চিত্র পরিচালক, প্রযোজক, চিত্রনাট্যকার, চিত্রগ্রাহক এবং আলোকচিত্রশিল্পী। ১৯৭০ সাল থেকে তার নির্মিত স্বল্পদৈর্ঘ্য, প্রামাণ্য এবং পূর্ণদৈর্ঘ্য চলচ্চিত্রের তালিকা (ফিল্মোগ্রাফি) নিম্নরূপ।
বিষ্ণু
বিষ্ণু (সংস্কৃত: विष्णु, আক্ষরিক অর্থে সর্বব্যাপ্ত) হলেন হিন্দুধর্মের দেবতাদের মধ্যে অন্যতম প্রধান দেবতা এবং ত্রিমূর্তির অন্যতম সদস্য। তিনি নারায়ণ এবং হরি নামেও ভক্তমহলে সমধিক পরিচিত। সমসাময়িক অন্যতম হিন্দু সম্প্রদায়, বৈষ্ণব সম্প্রদায়ের তিনি সর্বোচ্চ সত্তা। আদি শঙ্কর প্রমুখ পণ্ডিতদের মতে, বিষ্ণু ঈশ্বরের পাঁচটি প্রধান রূপের অন্যতম।
বিষ্ণু সর্বশ্রেষ্ঠ দেবতা ত্রিদেবতাদের মধ্যে "পালনকর্তা" হিসেবে পরিচিত এবখ ত্রিদেবতার অন্য দুই দেবতা ব্রহ্মা হলেন সৃষ্টিকর্তা এবং শিব হলেন প্রলয়কর্তা। বৈষ্ণব মতে, বিষ্ণু হলেন পুরুষোত্তম সত্তা যিনি এই মহাবিশ্বকে সৃষ্টি করেন, রক্ষা করেন এবং রূপান্তরিত করেন। শাক্ত মতে, দেবী বা আদি শক্তিকে পরম পরব্রহ্ম হিসেবে বর্ণনা করা হলেও, আরো বর্ণিত হয়েছে যে, তিনি জগতের সৃষ্টি, পালন এবং প্রলয় কর্তা হিসেবে ত্রিদেবতা- ব্রহ্মা, বিষ্ণু ও শিবকে সৃষ্টি করেছেন। শাক্ত মতে, ত্রিদেবী হলো ত্রিদেবতা বা ব্রহ্মা, বিষ্ণু এবং শিবের অবিচ্ছেদ্য শক্তিস্বরূপা এবং বিষ্ণুর সহধর্মিনী হলেন দেবী লক্ষ্মী।
বৈষ্ণবমত অনুসারে, ঈশ্বরের সর্বোচ্চ রূপ বা সগুণ ব্রহ্ম হলো বিষ্ণু এবং তিনি অসীম, অতীন্দ্রিয় এবং অপরিবর্তনীয় পরম ব্রহ্ম এবং মহাবিশ্বের আদি আত্মা বা পরমাত্মা। ভগবান বিষ্ণুর শান্ত এবং ভয়ঙ্কর উভয় রূপের বহু বর্ণনা রয়েছে। তিনি শান্ত অবস্থায় সর্বজ্ঞ, অজর, অমর সত্তারূপে তাঁর সহধর্মিনী দেবী লক্ষ্মী সহ অনন্ত সমুদ্র ক্ষীর সাগরে আদিশেষ বা অনন্ত নাগশয্যায় শায়িত থাকেন। এখানে আদিশেষ বা অনন্ত নাগ হলো স্বয়ং কাল বা সময়।
যখন পৃথিবীতে অধর্ম, বিশৃঙ্খলা এবং আসুরিক শক্তি বৃদ্ধিপ্রাপ্ত হয়, তখন বিষ্ণু জগতে ধর্ম ও ন্যায় প্রতিষ্ঠা, অধর্মের বিনাশ ও শিষ্টজনদের রক্ষার জন্য অবতাররূপে অবতীর্ণ হন। বিষ্ণুর অসংখ্য অবতারদের মধ্যে প্রধান হলো ১০ জন বা দশাবতার। এই অবতারদের মধ্যে শ্রীরাম ও শ্রীকৃষ্ণ সবচেয়ে গুরুত্বপূর্ণ অবতার।
নামব্যুৎপত্তি
বিষ্ণু (সংস্কৃত: विष्णु) শব্দের অর্থ হলো "সর্বব্যাপ্ত" এবং মেধাতিথি (১০০০ অব্দ) এর মতে, বিষ্ণু অর্থ 'যিনি সবকিছু এবং সবকিছুর ভিতরে পরিব্যাপ্ত আছেন'। বেদাঙ্গ বিশারদ মহর্ষি যাস্ক (খ্রিস্টপূর্ব ৪র্থ শতক) তাঁর নিরুক্ত গ্রন্থে বলেছেন- "বিষ্ণুর্ বিষ্বাতার বা ব্যাষ্ণোতার বা" অর্থাৎ যিনি সর্বত্র সমভাবে বিরাজমান তিনিই বিষ্ণু। তিনি আরো বলে‌ছেন- "অথ যদ্বিষিতো ভবতি তদ্ বিষ্ণুর্ভবতি।‌‌‌‌‌‌।" অর্থাৎ যিনি মায়া ও মোহ মুক্ত তিনিই বিষ্ণু।
পদ্মপুরাণের (৪র্থ-১৫দশ শতক) দশম অধ্যায়ে উল্লেখিত হয়েছে যে, ভীমের পুত্র এবং বিদর্ভদেশের রাজা দন্ত, অষ্টোত্তর শতনামে বিষ্ণু স্তুতি করে। এই অষ্টোত্তর শতনামে বিষ্ণুর প্রধান দশাবতার সহ বিষ্ণু বা ঈশ্বরের গুণ, মহিমা, লীলা বর্ণিত হয়েছে।
গরুড় পুরাণের পঞ্চদশ অধ্যায়ে এবং মহাভারতের অনুশাসন পর্বে বিষ্ণুর ১০০০ নামের একটি করে স্তোত্র রয়েছে। এটি বিষ্ণু সহস্রনাম নামে ব্যাপক প্রচলিত। বিষ্ণু সহস্রনামে বিষ্ণু বা ঈশ্বরের গুণ, মহিমা, মাহাত্ম্য বর্ণিত হয়েছে। এখানে বিষ্ণু বলতে সর্বব্যাপক, সর্বব্যাপ্ত পরমেশ্বরকে সংজ্ঞায়িত করা হয়েছে। বিষ্ণু সহস্রনামে বিষ্ণুর অন্যান্য যে নাম গুলো উল্লেখিত হয়েছে সেগুলো হলো:-
বেদে বিষ্ণু
"বিষ্ণোর্নু কং বীর্যাণি প্র বীচং যঃ পার্থিবানি বিমমে রজাংসি । যো অস্কভায়দুত্তরং সধস্থংবিচক্রমাণস্ত্রেধোরুগায়ঃ।। ১।।
আমি বিষ্ণুর বীর কর্ম শ্রীঘ্রই কীর্তন করি। তিনি পার্থিব লোক পরিমাপ করেছেন। তিনি উপরিস্থ জগৎ স্তম্ভিত করেছেন! তিনি তিনবার পদবিক্ষেপ করছেন। লোকে তার প্রভূত স্তুতি করে।"
সায়ণাচার্যের মতে, বেদের বিষ্ণু মূলত সূর্য বা সবিতা। তাই সূর্যদেবকে সূর্যনারায়ণ ও বলা হয়। সূর্যের সাথে এই সংযুক্তিটি মিত্র এবং অগ্নি নামক সহকর্মী বৈদিক দেবতাদের সাথে বিষ্ণুর বৈশিষ্ট্যকে অন্তর্ভুক্ত করে। বেদের বিভিন্ন স্তোত্রের মাধ্যমে জানা যায় এই দেবগণ "মানুষকে একত্রিত করে" এবং সমস্ত জীবকে জেগে ওঠতে, তাদের দৈনন্দিন কাজকর্ম সম্পাদন করতে অনুপ্রাণিত করে। সূর্যদেবের বার রবিবার হলো বিষ্ণুবার। বৈদিক স্তোত্রগুলিতে বিষ্ণুকে অন্যান্য দেবতা যেমন ইন্দ্রের সহিত আহ্বান করা হয়, বিষ্ণু ইন্দ্রকে বৃত্র নামক অশুভ অসুরকে হত্যা করতে সাহায্য করেন । সায়ণাচার্যের মতে, বেদে তাঁর স্বতন্ত্র বৈশিষ্ট্য হল সূর্যরশ্মির সঙ্গে তাঁর সম্পর্ক। ঋঙ্মন্ডল ৭- এর দুটি ঋগ্বেদীয় স্তোত্র বিষ্ণুকে নির্দেশ করে। ঋগ্বেদের ৭/৯৯ সুক্তে বিষ্ণুকে দেবতা বলে সম্বোধন করা হয়েছে যিনি স্বর্গ ও পৃথিবীকে ধারণ করেন, এবং বিষ্ণুকে ইন্দ্রের সাথে স্তব করা হয় ।
প্রণাম মন্ত্র
বিষ্ণুদেবের প্রণাম মন্ত্র: "'ওঁ নমো ব্রহ্মণ্যদেবায় গোব্রাহ্মণ হিতায় চ। জগদ্ধিতায় কৃষ্ণায় গোবিন্দায় নমো নমঃ।।'"
বিষ্ণুর প্রণাম মন্ত্র
"ওঁ ত্রৈলোক্য পূজিত শ্রীমন্ সদা বিজয় বর্দ্ধন। শান্তিং কুরু গদাপাণে নারায়ণায় নমোঽস্তুতে।।"
দশাবতার
বিষ্ণুর দশ মুখ্য অবতারের সমষ্টিগত নামই দশাবতার। এই দশাবতারের কথা জানা যায় গরুড় পুরাণ থেকে। এই দশ অবতার মানব সমাজে তাদের প্রভাব-প্রতিপত্তির ভিত্তিতে সর্বাপেক্ষা অধিক গুরুত্বপূর্ণ বলে বিবেচিত হন। হিন্দু বিশ্বাস অনুসারে, প্রথম চার অবতারের আবির্ভাবকাল সত্যযুগ। পরবর্তী তিন অবতার ত্রেতাযুগে অবতীর্ণ হন। অষ্টম ও নবম অবতারের আবির্ভাবকাল যথাক্রমে দ্বাপরযুগ ও কলিযুগ। দশম অবতার কল্কির আবির্ভাব ৪২৭,০০০ বছর পর কলিযুগের অন্তিম পর্বে ঘটবে বলে ভবিষ্যদ্বাণী করা হয়েছে। বিষ্ণুর দশ অবতারগুলো হচ্ছে:
কেন্দ্র|থাম্ব|800x800পিক্সেল|দশাবতার (পুথিচিত্র): (বামদিক থেকে) মৎস্য, কূর্ম, বরাহ, নৃসিংহ, বামন, পরশুরাম, রাম, বলরাম, বুদ্ধ, কল্কি।
পেরুমাল - বিষ্ণুর দক্ষিণভারতীয় রূপ
পেরুমাল (பெருமாள்) বা তিরুমাল (திருமால்) অথবা মায়ন (তামিল সাহিত্য উল্লিখিত) হলেন তামিলনাড়ু এবং তামিলভাষী ও তামিল-অধ্যুষিত অঞ্চলসমূহের তামিল হিন্দুদের প্রধানতম এবং প্রসিদ্ধ দেবতা। মূলধারার হিন্দুধর্মের সাথে দক্ষিণ ভারতীয় হিন্দুদেবতাদের সমন্বয় প্রক্রিয়ায় পেরুমাল হলেন ভগবান বিষ্ণুর দক্ষিণভারতীয় রূপভেদ। হিন্দুধর্মের অন্যতম বৈষ্ণব সম্প্রদায় শ্রী সম্প্রদায়ের অনুসারীরা পেরুমালকে তিরুপতিতে, বেঙ্কটেশ্বর এবং শ্রীরঙ্গমে শ্রীরঙ্গনাথস্বামী হিসেবে আরাধনা ও পূজা করে।
বৈষ্ণব
যারা বিষ্ণুর উপাসনা করেন, তাদের বৈষ্ণব বলা হয়। শ্রীচৈতন্য বঙ্গদেশে গৌড়ীয় বৈষ্ণবধর্মের প্রবর্তন করেন। সাহিত্য, চিত্রকলা, ভাস্কর্য প্রভৃতি ক্ষেত্রে বিষ্ণু সুবিদিত। বাংলাদেশ ও পশ্চিমবঙ্গসহ ভারতের বিভিন্ন মন্দির ও জাদুঘরে বিষ্ণুর অনেক মূর্তি আছে।
নাশা স্লোভা
নাশা স্লোভা বেলারুশে প্রকাশিত একটি সংবাদপত্র।
প্রোফাইল
নাশা স্লোভার প্রকাশক হলেন ফ্রন্টসিশাক স্কারিনা বেলারুশিয়ান ভাষা সমিতি। এর ভগিনী পত্রিকা নোভি চাস, একটি সাপ্তাহিক পত্রিকা।
চেরেনকভ বিকিরণ
চেরেনকভ রেডিয়েশন, চেরেনকভ বিকিরণ বা ভ্যাভিলভ-চেরেনকভ বিকিরণ (রুশ: Черенков) হলো একধরনের তড়িৎ-চৌম্বকীয় বিকিরণ। যখন কোনাে অস্তরক মাধ্যমের মধ্যে দিয়ে আধানযুক্ত কোনাে কণা (যেমন ইলেক্ট্রন) সেই মাধ্যমে আলাের যে দশাবেগ (ফেজ গতিবেগ বা ফেজ ভেলসিটি) তার থেকে বেশি বেগে চলতে থাকে (এক্ষেত্রে বিশেষ আপেক্ষিকতার নিয়ম ভঙ্গ হয় না। যাহেতু, প্রতিসরাঙ্কের কারণে সেই মাধ্যমে আলোর বেগ c এর চেয়ে কম হয়। তাই সেই আহিত কণাকে আর c এর চেয়ে বেশি বেগে যেতে হয় না) তাহলে এক ধরনের তড়িৎ-চৌম্বকীয় বিকিরণ নির্গত হয়। একেই চেরেনকভ রেডিয়েশন বলে। সোভিয়েত পদার্থবিজ্ঞানী পাভেল আলেক্সেইয়েভিচ চেরেংকভ এর নামানুসারে এর নামকরণ করা হয়েছে। ১৯৩৪ সালে তিনি সার্গে ভ্যাভিলভ এর অবেক্ষণে এর আবিষ্কার করেন এবং ১৯৩৭ সালে ইলিয়া ফ্রাংক ও ইগর তাম এর ব্যাখ্যা দেন। এই কাজের জন্য তারা যৌথভাবে ১৯৫৮ সালে পদার্থবিজ্ঞানে নোবেল পুরস্কার পান।
উৎপত্তি
পানির ওপর কোনো কিছু পানির ঢেউয়ের থেকে বেশি বেগে চললে সৃষ্ট বো ওয়েভ বা শব্দোত্তর গতিবেগের জন্য সৃষ্ট সনিক বুমের সাথে চেরেনকভ রেডিয়েশনের সাদৃশ্য রয়েছে।
বায়ুমন্ডলে যখন কোনো স্পেসক্রাফ্ট চলে, তখন চতুর্দিকে শব্দের নির্গমন হয় (প্রেশার ওয়েভের সৃষ্টি হয়)। যেহেতু বিমান শব্দ উৎপন্ন করতে করতে সামনের দিকে (আপনার দিকে) এগিয়ে যায়, সেহেতু  বাতাসের সঙ্কোচনগুলো আরও চেপে যায়। যখন প্লেনের বেগ শব্দের বেগের সমান হয়ে যায় তখন এই প্রেশার ওয়েভ গুলি একত্রে মিসে একটি শক ওয়েভের সৃষ্টি হয়। শব্দের বেগ বাড়তে থাকলে সেই শক ওয়েভটি কোণ বা শঙ্কু আকারে প্লেনের পেছন দিক থেকে ছড়িয়ে পড়ে যাকে আমরা সনিক বুম হিসেবে শুনি। একই ভাবে পানিতে পানির ঢেউয়ের থেকে বেশি বেগে চললে সৃষ্ট হয় বো ওয়েভ। চেরেনকভ রেডিয়েশনের ক্ষেত্রেও এরকমই ঘটনা ঘটে কিন্তু সেটা হয় আলোর জন্য।
যখন কোনো আহিত কণা প্রচন্ড গতিতে কোনো অস্তরক মাধ্যমের মধ্যদিয়ে ধাবিত হয় তখন সেই আহিত কণা এর পথে থাকা কিছু পরমাণুর কিছু ইলেক্ট্রনকে উত্তেজিত করে এবং সেই ইলেকট্রনগুলি পূর্বাবস্থায় ফিরে আসার সময় তড়িচ্চুম্বকীয় তরঙ্গ নিঃসারিত করে। হাইগেনের নীতি অনুযায়ী সেই তরঙ্গ গোলকাকারে (sphericaly) সেই মাধ্যমে ফেজ ভেলসিটিতে ছড়িয়ে পড়ে। এখন যেহেতু সেই মাধ্যমে সেই আহিত কণার বেগ আলোর বেগের চেয়ে বেশি তাই সেখানে সনিক বুমের মতো একই ঘটনা ঘটে। ইলেকট্রনের দ্রুত গতি এবং আলোর অপেক্ষাকৃত ধীর গতির কারণে এখানেও তরঙ্গ উৎপন্নকারী বস্তুকণা তরঙ্গের থেকে দ্রুত গতি লাভ করে এবং সনিক বুমের শব্দ তরঙ্গের মতই এখানে আলোক তরঙ্গ সেই কণার সাপেক্ষে θ (ধরি) কোণে শঙ্কু বা কোণের মত করে চারিদিকে ছড়িয়ে পড়ে যেটাকে আমরা চেরেনকভ রেডিয়েশন হিসেবে দেখি।
প্রথম চিত্রানুসারে নিঃসরণ কোণ
উপরের প্রথম চিত্রে একটি আহিত কণা (লাল রঙ)
আলোর বেগ ও কণার বেগের অনুপাত
এই মাধ্যমে আলোর বেগ (n হলো প্রতিসরাঙ্ক)
চিত্রে বাম দিক হলো আদি বিন্দু (t = 0) ও ডানদিক হলো t সময় পরের অবস্থা।
এখন t সময়ে কণাটির অতিক্রান্ত দূরত্ব
এবং আলোক তরঙ্গের অতিক্রান্ত দূরত্ব
সূতরাং নিঃসরণ কোণ (সাধারণ ত্রিকোণমিতি অনুসারে) একই ভাবে দ্বিতীয় চিত্র হতেও নিঃসরণ কোণ নির্ণয় করা যায়।
আল হামরা (রিয়াদ)
আল হামরা (বা আল হামরা ; الحمراء  ) সৌদি আরবের রিয়াদের একটি জেলা।
এটি শহরের উত্তর-পূর্ব অংশে অবস্থিত। আল হামরায় অনেকগুলি সাইট এবং স্থানীয় ল্যান্ডমার্ক রয়েছে। যেমন আল হামরা পার্ক, আল হোকাইর ল্যান্ড, স্টার সিটি পার্ক, আল মার্সা রিসর্ট, রিয়াদ নাজেদ স্কুল, সানাদ হাসপাতাল, জারির বইয়ের দোকান, দ্য ওয়াটার স্প্ল্যাশ ইত্যাদি।
কান্দিগাঁও ইউনিয়ন
কান্দিগাঁও ইউনিয়ন বাংলাদেশের সিলেট জেলার সদর উপজেলার একটি ইউনিয়ন।
হূবিনা হড়গলি
হূবিনা হড়গলি (Hoovina Hadagalli) ভারতের কর্ণাটক রাজ্যের বেল্লারী জেলার একটি পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে হোবানা হাদাগল্লি শহরের জনসংখ্যা হল ২৩,৪০৪ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬০%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৫৩%। সারা ভারতের সাক্ষরতার হার ৫৯.৫%, তার চাইতে হোবানা হাদাগল্লি এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
সাতকানিয়া মডেল হাই স্কুল
সাতকানিয়া মডেল হাই স্কুল বাংলাদেশের চট্টগ্রাম জেলার সাতকানিয়া উপজেলার একটি প্রাচীন শিক্ষাপ্রতিষ্ঠান৷ এটি বয়েজ স্কুল নামে সমধিক পরিচিত৷
অবস্থান
বিদ্যালয়টি সাতকানিয়া উপজেলা সদরের পশ্চিমে এবং সাতকানিয়া থানার পূর্বে অবস্থিত।
ইতিহাস
সাতকানিয়া মডেল হাই স্কুল ১৯০২ সালে স্থাপিত হয়।
অবকাঠামো
স্কুলের বেশ কয়েকটি একাডেমিক ভবন আছে। এর লাইব্রেরীটি বিশ্ব সাহিত্য কেন্দ্রের সাথে সংযুক্ত। ৫২ এর ভাষা সৈনিক ও ৭১ এর মহান মুক্তিযোদ্ধাদের স্মরণে রয়েছে শহীদ মিনার। বিজ্ঞান শিক্ষার নিমিত্তে এখানে সুসজ্জিত এবং পরিপূর্ণ ল্যাব রয়েছে পদার্থ বিদ্যা, রসায়ন, জীব বিদ্যা, কম্পিউটার বিজ্ঞান, কৃষি বিজ্ঞানের। রয়েছে প্রধান শিক্ষকের বাস ভবন। এছাড়া রয়েছে ছাত্রাবাস ও ক্যান্টিন। বিদ্যালয়ের পাশেই স্কুল মসজিদ রয়েছে।এটি স্কুল মসজিদ নামে পরিচিত৷ ছাত্র-শিক্ষকরা এখানে একসাথে নামায আদায় করে থাকেন। এছাড়া পার্শ্ববর্তী এলাকার মুসল্লীদের জন্যেও এই মসজিদ উন্মুক্ত থাকে।
শিক্ষকবৃন্দ
প্রাক্ত প্রধান শিক্ষকবৃন্দ মো: ইলিয়াস (ভারপ্রাপ্ত)
আল ফয়সালিয়া কেন্দ্র
ইতিহাস ও গঠন শৈলী
১৯৯৪ সালে স্থাপত্য তৈরীর জন্য ফস্টার + পার্টনারদের জন্য প্রথম নিযুক্ত করা হয়। কমপ্লেক্সটি প্রিন্স আবদুল্লাহ আল-ফয়সাল দ্বারা চালু করা হয়েছিল। এটি ১৯৯৭ সালে নির্মাণ শুরু হয়েছিল। কমপ্লেক্সটিতে কেন্দ্রীয় অফিস, একটি পাঁচ তারকা হোটেল, একটি তিন তলা খুচরা মল, একটি ভোজসভা এবং সম্মেলন হল নিয়ে গঠিত। স্কাইস্ক্র্যাপারটিতে ৩০ তলা অফিস স্পেস রয়েছে, যার উপরে, স্থল স্তর থেকে ২০০ মিটার উপরে একটি পর্যবেক্ষণ ডেক রিয়াদের একটি মনোরম দৃশ্য সরবরাহ করে। ২৪০,০০০-বর্গ-মিটার কেন্দ্রটি মে ২০০০ সালে সম্পন্ন হয়েছিল। একই মাসে আকাশচুম্বীটি জনসাধারণের জন্য উন্মুক্ত করা হয়েছিল। আকাশচুম্বী এ টাওয়ারকে স্টার ডোমও বলা হয়। এতে রয়েছে সৌদি আরবের অন্যতম প্রধান রেস্তোরাঁ, "দ্য গ্লোব", যা পর্যবেক্ষণ ডেকের উপরে গোলকটিতে অবস্থিত, যা শহরের ৩৬০ ডিগ্রি দৃশ্যের অধিকারী।